Scorpions guruhi barabanchisini piyonistalik va haqorat uchun Dubayda qamab qo‘yishdi

Afsonaviy Scorpions guruhi barabanchisi Jeyms Kottek Dubayda musulmonlarni haqorat qilgani uchun hibsga olindi. U bir oylik qamoq jazosiga hukm qilindi, muddat tugagach, u BAAdan haydab chiqariladi. Bu haqda vesti.ru xabar berdi.

Musiqachi Rossiyadan Bahrayndagi konsertiga ketayotib, Dubay aeroportiga tushgan. Mast holatda bo‘lgan barabanchi yo‘lovchilarga uyat ishoralar ko‘rsatgan, musulmonlarni haqoratlagan va jamoatchilik joyida kiyimlarini yechmoqchi bo‘lgan.
Haqoratlardan “bahramand bo‘lgan” politsiya Kottekni ikki ming dirham miqdorida jarimaga tortgan va qamab qo‘ygan. Musiqachining o‘zi ichganini tan olgan, biroq haqoratlar bo‘yicha ayblovlarni inkor etgan.